JohanHeinsen/ENO huggingface dataset:
Kiøbenhavns Postrytter, 1786-09-01
Mandagen den 11te September førstkommende, bliver paa det Kongelige privilegerede Assistence=Huus foretagen og holden offentlig Auction over endeel forfaldne og uindløste Pandter, som fra den 11te Januarii til den 12te Julii 1785 ere satte, bestaaende af Guld og Sølv, silke-, linnede og uldene Gangklæder og Tøi, samt Tin, Kobber og Messing med videre; tillige bekiendtgiøres, at Kiøberne af de contrebande og til Udførsel af Landet bortsolgte Pandter have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Toldboden ere afgivne.
Kiøbenhavns Postrytter, 1786-09-01
Directionen for det kongel. octroierede danske Asiatiske Compagnie bekiendtgjør herved, at Onsdagen den 20de September förstkommende, om Formiddagen ved 9 Slet, bliver udi Compagniets Huus paa Christianshavn foretaget Auction over de med Skibene MARSog KRONPRINDSEN fra Canton i China hiembragte Ladninger, og kan Varene 8te Dage forinden Auctionen af Liebhaberne tages i Øiesyn i Compagniets Pakhuse.
Kiøbenhavns Postrytter, 1786-09-04
Kiøbenhavns Aar. Aar. sagost-Tidende, Mandagen, den 4 September. heraf udgives ugentlig 2de Stykker, ved J. M. Høysner.
Kiøbenhavns Postrytter, 1786-09-04
Tyrkisk Grendse, den 9 August. Storadmiralens Flaade er vel bleven forstærket, men kommer tilforladeligen ikke til at gaae langt bort fra Dardanellerne, Porten føler sig ogsaa meget for svag til at angribe Russerne og Venetianerne med aabenbare Magt. Desuagtet driller den gamle listige Storadmiral, i Forstaaelse med Pachaen af Scutari, Venetianerne alt endnu, og den nye Venetianske Bailo i Constantinopel giør man det næsten utaaleligt, at opholde sig der.
Kiøbenhavns Postrytter, 1786-09-04
Rom, den 9 August. Den hellige Guldvægt i Monte della Pieta her, som er bestemt til at veie de gamle Guldmynter, der efter et Paveligt Mynte-Edict sættes med dette Aars Udgang ud af Cours, har i disse Dage givet et mærkeligt Beviis paa Retfærdighed, Prindsesse Rezzonico sendte 1000 Stykker Zechiner derhen, og troede, da de alle vare fuldvægtige, at skulle faae noget anseeligt over den gamle Priis, som er 20 1/2 Pauli for Stykket. Men da de kom paa den hellige Vægtskaal, vare de, efter den hellige Vægt, meget for lette, og, i Stedet for den forhaabede Opgeld, skulde Prindsessen endnu tabt anseeligt paa dem. De hellige Vexelerere, ventede heller ikke, til man fik Prindsessens Betænkning herover at høre, men toge Zechinerne, klippede dem i Stykker, og betalte Prindsessens Betiente deres Valuta, efter deres Regning, i Bankosedler. Prindsesse Rezzonico fik ikke saa snart dette at vide, førend hun i egen Person begav sig til Monte de Pieta, gjorde Betientene de bittreste Bebreidelser, og larmede, skieldte og truede saa længe, til man maatte finde sig i at give hende, i Stedet for hendes egne Zechiner, ganske nye af den nu værende Paves Præg. Dette og saadanne Optrin fleer give Anledning til store Klager imod de Pavel. Myntbetiente, og overalt er man slet ikke fornøiet med den nye Indretning i Henseende til Guldet, eftersom nu enhver vil skille sig ved Guldet, og Sølvmynten derhos er meget rar.
Kiøbenhavns Postrytter, 1786-09-04
Den Apostol. Projectmager Miller er nyelig ved Skatmester Ruffo's Taffel kommen i Haandmænge med en Græker fra Aleppo, som han først skiemtede med Grækeren har kastet Hr. Miller en Tallerken i Hovedet, og Skatmesteren, er gaaet bort fra Taffelet. Hele Rom taler om denne Træfning.
Kiøbenhavns Postrytter, 1786-09-04
Man veed nu, at ved Jldebranden i Pantehuset i Neapolis ere de Kamre blevne reddede, hvori Guldet, Sølvet og Juvelerne bevares. En Deel af Pante-Registraturen er brændt med Skaden er ikke saa saare stor, og beløber sig i det høieste til nogle 100000 Ducati, hvilket langt fra ikke er 3 Millioner.
Kiøbenhavns Postrytter, 1786-09-04
Venedig, den 15 August. J Anledning af det nyelig meldte Optrin i den Tyrkiske Havn Durazzo, har Pachaen af Scutari ladet indslutte 5 uskyldige Venetianske Matroser, som fandtes der, ladet anholde 3 Barker under Venetiansk Flag, som laae der, og forlangte 2000 Zechiner for at give dem frie. Da vort Senat fik Efterretning herom, sendte det strax en Coureer med en meget skarp Memoire til Constantinopel, hvori det paa det bittreste besværer sig over Pachaens grumme og Folkeretten fornærmende Opførsel, og tillige erklærer: "At, hvis Porten ikke gav hastig Erstatning for den tilføiede Skade, kunde Republiken ikke indestaae for Følgerne deraf, efterdi den ikke længer torde eller vilde taale, at dens Undersaatter bleve undertrykte, og den heller ikke kunde afholde dem fra deres retfærdige Selvhevn og Forsvar."
Kiøbenhavns Postrytter, 1786-09-04
Paris, den 21 August. Det Skib af Papiir, som for nogle Postdage siden blev talet om, og som man vel troede var i Stand til at seile fra Havre til Amerika, har allerede liidt Skibbrud paa den første store Flintesteen, det traf paa, og er faldet fra hinanden i mange Qvartbind. Hele Floden er bedækket med trykte Forordninger, som Skibet var pappet sammen af.
Kiøbenhavns Postrytter, 1786-09-04
J Salpetrieren er Tilløbet af Fornemme, som ere nysgierrige for at see den ulykkelige la Motte, endnu meget stort, men Arrestantinden forstikker sig snart i sit lidet Kammer, snart skiuler hun sit Ansigt. En fornem Dame blev nyelig vreed over at hun ikke saae hende, men Husets Forstanderske gav hende til Svar: "la Motte var ikke dømt "til at vises frem." Dette Svar har behaget Kongen meget. Af en Skrivelse fra det Holsteenske, den 23 August.
Kiøbenhavns Postrytter, 1786-09-04
J Tellingstetter Sogn i Dithmarsken er i Sommer falden en saadan Hagel, og saa megen Regn, at Kornet derved har liidt saa meget, at der bliver saa godt som intet at høste. Overalt, staaer Kornet just ikke til dyr Tid, saa staaer det dog ikke heller til gode Tider. Men hvad Høebiæringen angaaer, da er den, ikke allene i Dithmar sken, men næsten overalt her i Egnen, saa slet den kan være, naar Qvæget kun paa nogen Maade skal kunne overfodres.
Kiøbenhavns Postrytter, 1786-09-04
Da nu hertil kommer, at Kornormene ikke allene i Angeln, i Schwanzthörn, fra Eckernførde til Kiel (og hvo veed, hvorledes det staaer til paa hin Side Kiel,), regiere saa stærkt, at man tildeels maa afmeie Havren grøn, for at faae Foder til Qvæget, saa kan de let forestille Dem, hvorledes det i Almindelighed seer udher til Lands, og hvor stor Aarsag vi have til at bede Himmelen, om det maatte behage den, for Fremtiden at tilvende os et rigere Maal af sin Velsignelse.
Kiøbenhavns Postrytter, 1786-09-04
London, den 25 August. Jblant de mange Lykønskningsbreve, Kongen har faaet angaaende sin sidste Frelse, er et fra Hs. Allerchristeligste Majestæts egen Haand. Et Menneske, som troser sig af at have Margarethe Nicholsons Kniv, fortiener store Penge dermed, omendskiønt han ikkun tager en Penny af hver, som vil see den; thi Tilløbet af Nysgierrige iblant den gemeene Mand er meget stort
Kiøbenhavns Postrytter, 1786-09-04
Haag, den 26 August. Den mærkværdige Protestations- og Besværings Skrivelse, som Arvestadtholderen under den 13de hujus har tilsendt Staterne af Holland, imod Staternes bekiendte Resolution angaaende Garnisons=Commandoet her, giør stor Opsigt, da Arvestadtholderen i sær bestrider den bekiendte Resolution af 1672, som ikke allene fra først af blev tagen paa en Tid, da ingen Stadtholder, Gouverneur og Generalcapitain i Provindsen Holland var, men endogsaa den Gang blev tagen med Hensigt til at forhindre, at ingen under en anden Titel skulde tiltage sig det, som man blot ansaae for at høre til en Stadtholders og Generalcapitains Forretning i Provindsen. J øvrigt erklærer Prindsen i denne Skrivelse atter: At han ingenlunde tvivler paa, Staterne jo have den øverste Magt over deres hele Militaire, at de ogsaa, hvis en Arvestadtholder kunde forglemme sig selv saaledes, at han til Skade for Landets sande Jnteresse misbrugte den Auctoritet, man har betroet ham, havde Ret og Magt til at tage de kraftigste Messyrer for deres egen Høihed og Sikkerhed. Men dette var ingenlunde Tilfældet nu. Han havde altid gjort sig til en det Pligt og Fornøielse, at befordre Staternes Hensigter; og om Staterne virkelig havde fattet nogen grundet Mistroe til ham, saa maatte han ventet, at de ikke vilde skiule Aarsagerne dertil for ham. At han følgelig ikke stiltiende kunde lade det beroe ved den nys tagne Resolution, der var saa fornedrende for hans Huus, uden at erklære sig selv for en saadan, der ikke sætter nogen Priis paa Staternes Tillid og paa sin egen Ære; – at han følgelig endnu engang, til sin Bedrøvelse, maatte i Deres Ædle Høimægtigheders Skiød, og for den hele uindtagne Nations Øine, udøse sine Klager over den Mistænkelighed til hans Bestyrelse og Handlinger, som gaaer saa vidt, og bliver Dag for Dag større. – Til saaledes at tale, seer Hs. Durchl. sig bragt i en Sag, hvor ikkun Pluraliteten af een eneste Stemme er imod ham.
Kiøbenhavns Postrytter, 1786-09-04
Fra det Brandenborgske, den 29 August. Som der siges, har man i den afdøde Konges Chatoul fundet 2 Millioner Daler i klingende Mynt, foruden Ringe, Daaser og andre Kostbarheder. Derhos efterlader Kongen i Skatkammeret en saa stor og riig Skat af rede Penge, at man ikke vil vove at nævne den forfærdelige Sum, som angives i Publicum. De meget anseelige Legater, Pensioner og Foræringer, som den Høistsal. har skienket bort til sine Kongel. Sødskende, paarørende Prindser og Prindsesser og andre Personer, skulle i alt beløbe sig til nogle Millioner Daler.
Kiøbenhavns Postrytter, 1786-09-04
Den store Liigbegængelse, som er ansat til den 8de eller 9de Septb. i Potsdam, bliver een med de prægtigste, og i Berlin ere alle Heste og Vogne, som kunne faaes, betingede dertil, da Mængden af Mennesker, som i denne Anledning begive sig til Potsdam, vil blive overmaade stor. De store Sølv=Lysestager og Gueridoner fra den hvide Sal paa Slottet i Berlin skulle bruges dertil, og ere allerede bragte til Potsdam. Veien fra Slottet i Potsdam til Garnisonskirken sammesteds belægges med sort Klæde, og Kongen, alle de Kongel. Prindser, Generalitetet i Berlin og Potsdam, og alle Statsministrene, skulle følge i Procession.
Kiøbenhavns Postrytter, 1786-09-04
Følgende troeværdige Omstændigheder ved den uforglemmelige Monarks Død fortiene endnu at anføres. Den Høistsal. Konges Fødder have de to sidste Dage, han levede, været ganske sorte. Den 13de troede man endnu, at der var Haab til Bedring, da Vandet løb ud af nogle Aabninger, som af sig selv vare komne i Fødderne; men herpaa fulgte en saadan Mathed, at Monarken faldt hen i et Slags Bedøvelse. Den 15de, om Morgenen, dicterede han endnu en vel overtænkt Depesche, men tabte kort derefter sin Samling. Da han den 16de havde mistet Mælet, søgte han endnu at giøre sig forstaaelig ved Tegn, men dette hørte ogsaa op om Aftenen efter Kl. 10, som Hs. Majestæt døde Morgenen derpaa Kl. 3. - Frieherre von Herberg var i Monarkens sidste Levedage den Høistsaliges eneste Selskab, og den eneste Statsmand, han saae, som han endnu uden Ophold gav store Beviser paa sin særdeles Agtelse, sin Naade og Tillid, og som han endnu nogle Dage for sin Død forærede et prægtigt Porcellain-Taffelservice. Da denne Minister havde, saa at sige, trykket den Høistsaliges Øine til, lod han strax underrette Hs. nuregierende Majestæt om Dødsfaldet. Hs. Majestæt kom, og blandede sine Taarer med Statsministerens, og alles, som vare nærværende, og da Frieherre von Herberg herpaa aflagde sin Lykønskning hos den nye Monark, til Hs. Majestæts Tronbestigelse, var det, at Kongen egenhændig beklædte ham med den store sorte Ørns Orden, og sagde: "Jeg haster "med at give Dem dette første Beviis paa min Bevaagenhed, hvilket De allerede for lang Tid siden har fortient."
Kiøbenhavns Postrytter, 1786-09-04
Da den nye Konge den 18de, om Morgenen, forlod Potsdam, sagde han til Officererne, som vare forsamlede: "Mine "Herrer, jeg anbefaler Dem Subordination, Disciplin, og "for alt, Menneskelighed." Da Garnisonen i Berlin gjorde Eed, har man seet Taarerne trille General von Møllen dorf ned af Kinderne, og i sær bemærket en dyb Sørgmodighed paa de gamle Soldaters Ansigter. Da Generalerne, efterat Eden var gjort, udraabte: "Kong Friedrich Wilhelm den Anden leve!" og de andre Officerer gientoge dette, svingede Soldaterne Hatten tre Gange over Hovedet.
Kiøbenhavns Postrytter, 1786-09-04
Kiøbenhavn, den 4 September. J Gaar blev anlagt Hofsorg for Høistsal. Kongen af Preussen, som bæres i 4 Uger. Cavaliererne bære sorte Klæder med Silkeknapper og Knaphuller, blank Kaarde og Spænder, 14 Dage sorte Silkestrømper og Manchetter med Fryndser, og 14 Dage hvide Silkestrømper. Damerne bære sorte Silkeklæder, 14 Dage med Fryndser og sorte Baand, 8 Dage med sorte og hvide Baand, og 8 Dage med brogede Baand og Kniplinger.
Kiøbenhavns Postrytter, 1786-09-04
Det haver allernaadigst behaget Hs. Majestæt Kongen, under Dato 25de August at beskikke en Commission af følgende Lemmer: Geheimeraad B. W. Luxdorh, Geheimeraad og Amtmand C. L. Scheel Plessen, Geheimeraad Greve C. D. F. Reventlow, Kammerherre Baron P. A. Lehn, Conferentsraaderne P. Aagaard, S. H. Cortsen, W. Bornemann, John Erichsen og O. L. Bang, Etatsraaderne Bartholin Eichel og W. A. Hansen, Justitsraaderne M. Qvistgaard, P. Wormskjold, M. Fridsch, C. Colbiørnsen som Medlem og Secretair, Hof= og Stadsrets=Assessor A. Bang; for at undersøge, hvad der kan tiene til Forbedring af Bondestandens Vilkaar, saavidt saadant kan skee, uden at nogen af Jorddrotternes lovlige Eiendoms=Rettigheder derved indskrænkes, og uden at Jorddrotterne hindres i deres Godsers lovlige Brug og Benyttelse.
Kiøbenhavns Postrytter, 1786-09-04
Den 18de August er Christopher Bohn beskikket til Proviants, Ammunitions- og Material Forvalter paa Fæstningen Christiansøe, og den 25de er Hans Nansen Randleff i hans Sted igien beskikket til Cancellist i Søe=Etatens Bogholder-Contoir. Den 25de er Copisten ved det Siellandske Told-Contoir, Claus Bruun, beskikket til Fuldmægtig sammesteds, og Nicolai Henrich Bredahl igien til Copiist i bemeldte Contoir.
Kiøbenhavns Postrytter, 1786-09-04
Meteorologiske Observationer. Vinden. Therm.
Kiøbenhavns Postrytter, 1786-09-04
Barom. 16 Varme. 28 August. S. V. 27. II. 3.1 Sept. S. V.
Kiøbenhavns Postrytter, 1786-09-04
J Tallotteriets 331te Trækning i Wandsbeck den 31te August udkom følgende Numere: Udi afvigte Uge, fra den 26de August, til den 2den Septb. ere i denne Kongel. Residencestad copulerede 21 Par. Fødte Drenge 40. Piger 37. Tilsammen fødte 77. Døde Mænd 13. Qvinder 24. Drenge 8. Piger 10, af følgende Sygdomme: Alderdom 4 Barselseng 2. Beenbrud 1. Blodstyrtning 9 Brystsyge 3. Druknet 1. Durchløb 3. Falden til døde 1. Feber 1. Forraadnelses=Feber 4. Halssyge 1. Hidsig Feber 1. Kopper 3. Slag 7. Tænder 1. Tærende Syge 7. Uangivne Svagheder 6. Ulykkelig Hændelse 1. Vattersoet 3. Tilsammen døde 55. Altsaa 22 flere fødte end døde.
Kiøbenhavns Postrytter, 1786-09-04
Til behagelig Efterretning for de høie og gode Herrer, Interessentere i det Asiatiske Compagnie bekiendtgjöres herved, at General-Forsamlingen er bestemt at holdes paa Compagniet Mandagen den 18de September förstkommende; thi anmodes de Herrer Interessentere, som ikke allerede have qvalificeret sig til Stemme Rettighed, og ønske at bivaane General-Forsamlingen, behageligst forinden at indfinde sig paa Compagniets Huus hos Justitz-Directeuren, hver Mandag og Onsdag Formiddag fra 9 til 11 Slet, for aflægge den af Interessentskabet vedtagne Eed.
Kiøbenhavns Postrytter, 1786-09-04
AVERTISSEMENTS. Mandagen den 11te September førstkommende, bliver paa det Kongelige privilegerede Assistence=Huus foretagen og holden offentlig Auction over endeel forfaldne og uindløste Pandter, som fra den 11te Januarii til den 12te Julii 1785 ere satte, bestaaende af Guld og Sølv, silke-, linnede og uldene Gangklæder og Tøi, samt Tin, Kobber og Messing med videre; tillige bekiendtgiøres, at Kiøderne af de contrebande og til Udførsel af Landet bortsolgte Pandter have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Toldboden ere afgivne.
Kiøbenhavns Postrytter, 1786-09-04
Directionen for det kongel. octroierede danske Asiatiske Compagnie bekiendtgjør herved, at Onsdagen den 20de September förstkommende, om Formiddagen ved 9 Slet, bliver udi Compagniets Huus paa Christianshavn foretaget Auction over de med Skibene MARS og KRONPRIND. BEN fra Canton i China hiembragte Ladninger, og kan Varene 8te Dage forinden Auctionen af Liebhaberne tages i Ol En i Compagniets Pakhuse.
Kiøbenhavns Postrytter, 1786-09-08
Kiøbenhavns No. Aar Al ran, Post-Tidende, din Fredagen, den 8 September. Heraf udgives ugentlig 2de Stykker, ved P. M. Hovsneer.
Kiøbenhavns Postrytter, 1786-09-08
Tripoli, i Syrien, den 18 Maji. Den 10de hujus trængte 3 til 400 Tyrkiske Bønder, fra Gebetet Deinnie, ind i Fæstningen her, og hentede deres Scheich, som vor Muselim havde ladet arrettere, med Magt herfra. Muselim sendte nogle Tropper efter de bevæbnede Bønder, men Bønderne forsvarede sig tappert, og kom med deres Scheich lykkelig til Biergene. Scheichen har, uagtet den haarde Behandling, der var ham tiltænkt, gjort den sædvanlige aarlige Leverance hertil af alle Silke forme Æg, som ere avlede i Gebetet Dennie. Man var meget bange for, at han, for at hevne sig, skulde have ødelagt denne hele Avl, hvilket vilde været en Skade af en Million Franske Livrer, og have gjort vor Silkehandel stort Afbræk.
Kiøbenhavns Postrytter, 1786-09-08
St. Jago de la Vega, den 29 Junii.
Kiøbenhavns Postrytter, 1786-09-08
Man har her med en Reisende fra Savannah i Georgien Efterretning, at bemeldte Stad ved hans Afreise havde med en Expresse faaet den frygtelige Tidende, at de Jndianere, som boe paa Grendserne af bemeldte Stat, havde grebet til Vaaben, og allerede ombragt mange Amerikanere, og at en almindelig Krig med de Vilde stod til at befrygte.
Kiøbenhavns Postrytter, 1786-09-08
Constantinopel, den 4 August. Det lader ikke til, at den Russiske Minister, Hr. von Bulgakof, saa snart vil kunne blive enig med Portens Ministerium. Efterat han paa sine sidste Fordringer angaaende Leighierne og en Russisk Consuls Ansættelse i Verna, hvortil det udnævnte Subject allerede er her, havde faaet det Svar: At Porten aldrig kunde bevilge saadanne Føieligheder, som vare Rigets Jnteresse imod; skal han derpaa have svaret Divanet: "At, da Porten blev fast ved at sætte sig imod hans Souveraines Hensigter, fornemmelig i Henseende til den Beskyttelse, som "Rusland var Georgianerne skyldig imod de røveragtige "Lesghier, saa havde Hendes Majestæt Keiserinden besluttet at forskaffe sig selv Ret."
Kiøbenhavns Postrytter, 1786-09-08
Tyrkisk Grendse, den 12 August. Efter de nyeste Privatbreve fra Constantinopel, har den Russiske Minister paa nye indhændiget Reis Effendi en eftertrykkelig Note, hvori han atter klager heftig overde bestandige Jndfald, som de Cubanske Tartarer giøre i de Russiske Eiendomme og i Georgien, og forlanger af Porten eengang for alle Gange, at den skal bruge al sin Anseelse til at forhindre, at de Russiske Undersaatter ikke længer skulde foruroeliges af bemeldte Tartarer, saasom der i andet Fald torde følge et formeligt Fredsbrud paa Nogle Dage derefter skal Hr. von Bulgakof have faaet følgende kraftige Svar fra det Tyrkiske Stats=Cancellie: At, da de Cubanske Tartarer ere frie og uafhængende, saa hverken kan eller vil den høie Port blande sig i deres Stridigheder med Rusland, og Keiserinden har sig det selv at tilskrive, om hun er kommen i saadan Forvikling med den Tartariske Nation. Da den høie Port altsaa er keed af de Fortrædeligheder, denne Sag hidindtil har forvoldet, vil den uden Frygt see det Fredsbrud imøde, som man truer med, og være beredt paa at drive Vold tilbage med Vold:
Kiøbenhavns Postrytter, 1786-09-08
Spansk Grendse, den 20 August. Til den Spanske Marines 3 Departements, Carthagena, Cadix og Ferrol, er fra Madrid kommen udtrykkelig Befaling, at udruste 3 Observations=Escadrer, som skulle gaae i Søen. Enhver skal bestaae af 4 Linieskibe og 6 Fregatter. Aarsagen til denne Udrustning er en Hemmelighed.
Kiøbenhavns Postrytter, 1786-09-08
Wien, den 23 August. Keiseren lader nu undersøge, om de underjordiske Korn kieldere, som man hos de Gamle kiendte under Navnet Mettamorer, længer kunne bevare Kornet fra Fordærvelse, end Magazinerne over Jorden. Det er bekiendt, at Thracierne, Cappadocierne og andre Folk, som vare udsatte for fiendtlige Jndfald, altid holdt deres Korn nedgravet under Jorden, og tildækkede Kornkulerne meget omhyggeligen. I Ungarn finder man mange saadanne underjordiske Hvælvinger. Kornet holder sig godt, fordi de ere udbrændte med stærk Jld. De ere betryggede imod Tordenveir, og, naar hele Landsbyer brænde af, bliver Kornet i dem reddet.
Kiøbenhavns Postrytter, 1786-09-08
De Russiske Tropper i Crim forstærkes alt endnu, for ikke allene at holde Tartarerne i Tømme, men ogsaa for at holde Jndbyggerne der til deres Pligt. Fra vor Jnternuntius i Constantinopel indløbe nu meget til Beretninger, men de synes ikke at giøre nogen Opsigt her.
Kiøbenhavns Postrytter, 1786-09-08
Den 26de August. Portens stolte og usædvanlig vel stilede Svar til den Russiske Gesandt har gjort stor Opsigt her, i sær hos Fyrste Gallitzien. Men endnu større Fortrydelse opvækker det nyelig forefaldne barbariske Optrin i Belgrad med den ulykkelige Østerrigske Undersaat Demetrius Dimies. Denne ryggesløse Overtrædelse af Folkeretten torde have vigtige Følger. Commandanten i Semlin, som blev høyst opbragt herover, har strax ved en Trompeter ladet sige Pachaen af Belgrad: "At, hvis "han ikke inden 8 Dage udleverede ham Gierningsmændene, vilde han uden videre Omstændigheder lade skyde alle Tyrker ihiel, som kom over fra Belgrad til Semlin."Man har dog Aarsag til at tvivle, om denne Compliment er ægte, da Commandanten i Semlin formodentlig ikke har havt befaling, at true paa denne Maade, langt mindre at udføre en saadan Trusel.
Kiøbenhavns Postrytter, 1786-09-08
Jmidlertid lyde Brevene fra Tyrkiet allerede igien meget krigerske. Russerne saa vel som Venetianerne behandles i Constantinopel ganske tvetydig. Den Keiserl. Jnternuntius og den Russiske Gesandt holde der ofte Conferener med hinanden, og det almindelige Rygte, i sær over Jtalien, vil endelig spaae Ottomannerne en meget nærforestaaende Krig.
Kiøbenhavns Postrytter, 1786-09-08
Bayern, den 23 August. Hoskrigsraadet i München har udgivet en Forordning, hvorved de Officerers Patenter, som quitere Militairet, og ere traadte eller herefter træde i Civiltieneste, skulle, enten de saa have solgt deres forrige Poster, eller ikke, erklæres for at være udslettede. Denne Forordning har givet Anledning til adskillige Gæringer imellem Militair og Civil-Personer, fordi nogle deraf ville slutte, at dermed ogsaa Officeers Æretegnene, som Port d'Epees og Epauletter, skulle være afskaffede. En vis Hofraad, som før har været Lieutenant, og endnu bliver ved at bære Port d'Epee som Hofraad, gik strax til Hoffet, og erklærede: At det vilde falde ham tungt, om han paa eengang skulde lægge den Port d'Epee, han havde erhvervet med Ære, af. - En anden Regieringsraad, som en Prinds, da han blev en Officeers=Port d'Epee vaer i hans Kaarde, nyelig spurgte Om han ikke endnu havde glemt det Militaire, gav til Svar: "Deres Durchlauchtighed, hvor skulde jeg kunne glemme det Militaire, da baade min Fader og Farfader, "have været Stabsofficerer, og jeg selv har tient lang Tid ved Militairet med en Ære, som jeg ikke troer at have forspildt ved at tiltuske mig min nærværende Post."
Kiøbenhavns Postrytter, 1786-09-08
Paris, den 28 August. Da der den 12te hujus blev hængt 3 Hovedoprørere i Lyon, vilde Pøbelen sætte Deelinqventerne i Frihed; men de Kongel. Dragoner holdt sig kjækt, huggede Armene af mange, og saarede andre i Hovedet. De 4 Dage næst foran, fra den 8de til den 11te, bleve 16 Personer der dræbte og 80 saarede. J denne Allarm have Contrebandererne bragt over 1000 Fade Viin ind i Lyon, uden at Toldbetientene have gjort ringeste Mine til at forhindredet.